Magnusizmus

A Magnusizmus egy tetrolista vallás, azaz három istene van és ezeket egy háromszöggel szokás ábrázolni, mindegyiket összekötve a másik kettővel, jelezvén a kapcsolódásukat.

## Egyház

### Magnus

A háromszög teteje, a főisten, ő teremtette a világot, és annak működését, illetve a Hallavaust felügyeli.

### Lux

A háromszög jobb oldalán található, a halál, és a béke istene

### Tenebris

A háromszög bal oldalán, az élet, és a háború istene

## Világnézet

A Magnusiszta felfogás szerint a létnek három szakasza van:

1. A földi halandó élet, ezt éli minden ember, egy állandó harc, ha nem is fizikai ellenfelek ellen, hanem a túlélésért. Ebben a szakaszban követjük el a bűnöket. Sok ember már gyakran itt érzi azt a vágyódást, hogy a harmadik szakaszba lépjen, a 15-16. században volt elterjedt, ekkor Melankóliának nevezték ezt az érzést.
2. A Hallavaus, Az Istenek Szintje, egy ház ahová a halottak kerülnek, itt töltik a büntetésüket. Az ember nem érez szenvedést, de örömöt sem, csak vágyat, hogy a következő szakaszba lépjen. Ennek a szakasznak a hossza az ember életétől függ, a bűnökért itt letöltendő büntetés vár az embereknek. Ezen a szinten él a három isten, innen ered a neve is, ugyanis itt vannak élet, és halál között, innen küldenek ki Scuratorokat, akik közvetitik az istenek akaratát, és innen járnak át a halál túloldalára.
3. A Halál, A totális béke, és örök nyugalom, aki elér idáig, az elnyeri örök pihenését, és már nem fog semmire vágyni.

A három szakaszból, és Lux és Tenebris istenekből is jól látszik, hogy magnusiszta vélekedés szerint a halál nem rossz, sőt mi több, a halál maga a jutalom egy jó életért, de ahhoz, hogy a jutalomhoz hozzájussunk, ahhoz megfelelően kell élni, a kilenc bűnt nem magunkkal víve.

## A bűnök

Az istenek eldöntötték, hogy mit szabad az embereknek, és mit nem, amit nem szabad, azt bűnnek nevezték, és mind visszavezették a főbűnre, a lopásra. A lopásból eredő kilenc bűn:

1/ A lopás: A legfőbb bűn mind közül, ez a többi bűn alapja, a másik ember jogának megfosztása. A tulajdon jogtalan elvevése

2/ A gyilkosság: A másik ember jogának megvonása az élettől. Csak is háborúban szabad, harcos a harcost a csatatéren ölheti.

3/ A nemi erőszak: A másik ember párjához való jogának ellopása.

4/ A hazugság: A másik ember jogának megvonása az igazságtól

5/ A szülők elleni tiszteletlenség: Az őket illető tisztelet ellopása

6/ Az ima kihagyása: az isteneket illető ima ellopása

7/ Az istenek káromlása: az istenek nevével való szitkozódás, vagy nevük hiába való említése, mivel aminek tudja a nevét az ember, afölött valamekkora hatalma van, ezért az istenek felesleges emlegetése egyértelműen szabadságuk meglopása

8/ Az emberlopás: A másik ember szabadsághoz való jogának ellopása. Csakis akkor megengedett, ha a bebörtönzött a bebörtönző jogos alattvalója, és a bebörtönzést Magnushoz való imádsággal döntik el.

9/ Személyiséglopás: A másik ember személyének, és az önállósághoz való jogának ellopása

## Az Egyház

### Az Ecclesia de Magnus felépítése:

1. Az egyház feje a Fergokus, belőle mindig csak egy van, és a Dragusok választják maguk közül egy életre
2. A Dragusok, egy-egy nagyobb terület vezetői, a Hurkusok választják őket maguk közül 20 évre
3. A Hurkusok, egy-egy falu, vagy község vezetői, a lakosok választják őket maguk közül 10 évre

### Gyűlések:

Minden Hurkus egy havonta rendez egy Magnus vacsorát, ahova az egész községet meghívja saját házába.

### A Magnus vacsorák felépítése

* A község lakói még otthon összeírják háztartásonként, hogy milyen bűnöket követtek el, ezt a listát Peccatus Albus-nak hívják, és mindenki magával viszi
* A vacsorát A Hurkus nyitja meg, egy bűnbánati imával, amely során egy rituális tűzben elégetik a Peccatus Albusokat, ezzel megszabadítva magukat a listán szereplő bűnökért, a Hallavausban járó időtől
* A bűnbánati ima után a község lakói által hozott ételeket, és italokból csapnak lakomát, melyen földesúr, és pásztorfiú együtt eszik, mulat
* A Lakoma után a Hurkus által választott istenhez imádkoznak, és ezzel lezárják az eseményt